English: The observation is well made and we know the continuing times we are in with stretched budget pressures, and there's no point ignoring this place and stand on my feet and say that we can do remarkable miracles - we're working within the constraints that we have. What we do have in Wales, I have to say, is a very different approach to what we're doing within social care and with health, not least in the approach that's been taken with the apolitical, cross-party support that there has been for the health and social care review, if you look at what we're doing with the intermediate care fund, in that way of joined-up working. So, we're not looking for additional funding, although I'd love to have some, Dai - I really would. But it's also to do with how we use the funding that we currently have in a clever way. I've come this morning from a visit in Cardiff, with my colleague Julie Morgan, looking at the independent living centre, which does exactly that. It uses the intermediate care funding, into which we've put £60 million over the last year, to look at the ways in which health and social care join up to provide that seamless care and allows people to stay in their homes or closer to their homes for longer, for better, and to not then wash up into later, more expensive forms of treatment and care. So, Dai, I recognise the point that's been made in that report, because it shows that we have to continue thinking how we make the most of the money that we have. He will know, of course, as well, that amongst the four proposals discussed and put out for consultation by the Finance Secretary and my colleague, Mark Drakeford, was a discussion on a social care levy. I think it's pertinent that that is now out there for discussion because you and I and our families and our constituents will have to seriously consider, in the longer term, as we look at the trends that we've identified in the indicators that the Welsh Government has brought forward as national indicators of the strain that the system will be under, how we rise to that. Part of it is through working more cleverly and part of it is by finding the money. I would love to think that, in the next Treasury statement from the UK Government, they'd open the cheque book and say, 'Let's actually put something here', so that we can have the consequentials, but we wait.
Welsh: Mae'r sylw wedi cael ei wneud yn dda a gwyddom fod yr amseroedd rydym ynddynt yn parhau o ran y pwysau estynedig ar y gyllideb, ac nid oes unrhyw bwynt anwybyddu'r lle hwn a sefyll ar fy nhraed a dweud ein bod yn gallu gwneud gwyrthiau rhyfeddol - rydym yn gweithio o fewn y cyfyngiadau sydd arnom. Yr hyn sydd gennym yng Nghymru, mae'n rhaid i mi ddweud, yw dull gwahanol iawn o weithredu mewn perthynas â'r hyn a wnawn ym maes gofal cymdeithasol ac ym maes iechyd, yn enwedig y dull a fabwysiadwyd gyda'r gefnogaeth drawsbleidiol, anwleidyddol a fu i'r adolygiad iechyd a gofal cymdeithasol, os edrychwch ar yr hyn rydym yn ei wneud gyda'r gronfa gofal canolraddol, yn y ffordd honno o weithio cydgysylltiedig. Felly, nid ydym yn chwilio am gyllid ychwanegol, er y buaswn wrth fy modd yn cael rhywfaint, Dai - buaswn wir. Ond mae hefyd yn ymwneud â sut rydym yn defnyddio'r cyllid sydd gennym ar hyn o bryd mewn ffordd glyfar. Bûm yn ar ymweliad yng Nghaerdydd y bore yma gyda fy nghyd-Aelod Julie Morgan, yn edrych ar y ganolfan byw'n annibynnol, sy'n gwneud yn union hynny. Mae'n defnyddio cyllid gofal canolraddol, y buddsoddwyd £60 miliwn gennym ynddo dros y flwyddyn ddiwethaf, i edrych ar y ffyrdd y mae iechyd a gofal cymdeithasol yn cydgysylltu er mwyn darparu'r gofal di-dor hwnnw a galluogi pobl i aros yn eu cartrefi neu'n agosach at eu cartrefi am gyfnod hwy, ac yn well, fel nad ydynt yn gorfod cael ffurfiau drutach ar driniaeth a gofal yn ddiweddarach. Felly, Dai, rwy'n cydnabod y pwynt a wnaed yn yr adroddiad hwnnw, oherwydd mae'n dangos bod yn rhaid i ni barhau i feddwl ynglŷn â sut rydym yn gwneud y mwyaf o'r arian sydd gennym. Bydd yn gwybod hefyd, wrth gwrs, fod yna drafodaeth ar ardoll gofal cymdeithasol ymhlith y pedwar cynnig a gafodd eu trafod a'u cyflwyno ar gyfer ymgynghoriad gan yr Ysgrifennydd Cyllid a fy nghyd-Aelod, Mark Drakeford. Credaf ei bod yn berthnasol fod hwnnw'n cael ei drafod yn awr oherwydd bydd yn rhaid i chi a fi a'n teuluoedd a'n hetholwyr ystyried o ddifrif, yn y tymor hwy, wrth i ni edrych ar y tueddiadau a nodwyd gennym yn y dangosyddion a gyflwynwyd gan Lywodraeth Cymru fel dangosyddion cenedlaethol o'r straen a fydd ar y system, sut yr awn i'r afael â hynny. Mae gweithio'n fwy clyfar yn rhan o hynny ac mae dod o hyd i'r arian yn rhan arall. Buaswn wrth fy modd yn meddwl y byddent, yn natganiad nesaf y Trysorlys gan Lywodraeth y DU, yn agor y llyfr siec ac yn dweud, 'Gadewch i ni roi rhywbeth yma mewn gwirionedd', fel y gallwn gael y symiau canlyniadol, ond rydym yn aros.